**NOTĂ INFORMATIVĂ**

**la proiectul hotărârii Guvernului cu privire la aprobarea proiectului de lege privind regimul materialelor explozive cu destinație civilă**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul hotărârii Guvernului cu privire la aprobarea proiectului de lege privind regimul materialelor explozive cu destinație civilă a fost elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul legii privind regimul materialelor explozive cu destinație civilă a fost elaborat în legătură cu necesitatea îndeplinirii măsurilor prioritare pentru ridicarea nivelului de pregătire pentru aderarea la Uniunea Europeană și aliniere la legislația Uniunii Europene, asigurării implementării integrale, calitative și în termen a recomandărilor formulate de Comisia Europeană, pentru implementarea Agendei de Asociere Republica Moldova – Uniunea Europeană în perioada 2021-2027, îndeplinirea angajamentelor asumate în baza Acordului de Asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, executării Planului de acțiuni al Guvernului pentru anul 2023 (acțiunea nr. 6.2), aprobat prin Hotărârea Guvernului nr. 90/2023 și Planului de activitate al MAI pentru anul 2023 (acțiunea nr. 52).  Supravegherea și controlul de stat asupra circulației materialelor explozive cu destinație civilă, în prezent se efectuează în baza Hotărârii Guvernului nr. 1324/2016 *pentru aprobarea Reglementării tehnice privind cerințele esențiale de securitate ale explozivilor de uz civil, punerea la dispoziție pe piață și controlul explozivilor de uz civil* și Hotărârii Guvernului nr. 1236/2016 *pentru aprobarea Reglementării tehnice privind instituirea unui sistem de identificare și trasabilitate a explozivilor de uz civil,* care conțin reglementări cu privire libera circulație, obligațiile operatorilor economici, transportul explozivilor, derogări din motive de siguranță, schimbul de informații, identificarea și trasabilitatea explozibililor, **licențe sau autorizații, ridicarea și confiscarea,** conformitatea explozibililor, supravegherea pieței*,* care în cele mai dese cazuri creează situații de interpretare privind aplicarea normelor, dintre autoritățile și instituțiile statului cu atribuții de control și supraveghere a pieței și agenții economici care efectuează operațiuni cu materiale explozive de uz civil.  De menționat că, actele normative naționale nu reglementează în totalitate aspectele și raporturile juridice prevăzute de Directiva 2014/28/UE a Parlamentului European și a Consiliului, *privind armonizarea legislației statelor membre referitoare la punerea la dispoziție pe* *piață și controlul explozivilor de uz civil (reformare)*, inclusiv, referind prevederile legale la situația actuală, au fost stabilite următoarele aspecte care determină divergențe la introducerea pe piață a materialelor explozive de uz civil, precum și efectuarea operațiunilor cu acestea:   * Noțiunile și termenii utilizați pe domeniul explozivilor de uz civil; * Delimitarea competențelor autorităților de reglementare, autorităților și instituțiilor de supraveghere și control a pieței în ceea ce privește materialele explozive de uz civil; * Restricții și interdicții la folosirea, transportarea, păstrarea, depozitarea și înstrăinarea materialelor explozive de uz civil; * Punerea la dispoziție pe piață a explozivilor de uz civil, care urmează să îndeplinească cerințele esențiale de securitate; * Clasificarea și etichetarea materialelor explozive de uz civil; * Punerea la dispoziție pe piață a materialelor explozive de uz civil, * Utilizarea materialelor explozive de uz civil; * Regimul operațiunilor cu materiale explozive de uz civil *(Notificarea și confirmarea accesului la operațiunile cu materiale explozive, Efectuarea operațiunilor cu materiale explozive, Condițiile de licențiere, Prepararea și încătușarea amestecurilor explozive simple la locul de utilizare, testarea explozivilor, Depozitarea materialelor explozive, Comercializarea sau transmiterea materialelor explozive, Condiții de transportare a materialelor explozive, Utilizarea și distrugerea materialelor explozive, Autorizarea operațiunilor cu materiale explozive etc.)*; * Atestarea artificierilor pentru utilizarea materialelor explozive; * Controlul privind respectarea regimului materialelor explozive   Datorită faptului că Republica Moldova este țară candidat pentru aderare la Uniunea Europeană, trebuie să creeze un cadru juridic necesar pentru eliminarea unei concurențe neloiale și a barierelor în calea liberei circulații, serviciilor și produselor din domeniul explozivilor de uz civil.  Problemele enunțate mai sus se determină prin faptul că, actualmente, legislația Republicii Moldova ce reglementează regimul materialelor explozive este vagă și contrară, deoarece acest domeniu fiind în mare parte reglementat, în parte ce ține de efectuarea lucrărilor cu materiale explozive, doar prin „Regulile unice de securitate la efectuarea lucrărilor cu exploziv”, aprobate în anul 1992 de către Serviciile supraveghere tehnică de stat din cadrul a 10 state membre a Comunității Statelor Independente, inclusiv și Republica Moldova, care nu este transpus la nivel normativ (versiunea acestuia există doar în limba rusă și nu este publicat) precum și nu corespunde realităților privind efectuarea operațiunilor cu explozivi pe piața din Republica Moldova.  Toate, aspectele menționate mai sus contravin prevederilor art. 14 alin. (1) al Legii nr. 235/2006 cu privire la principiile de bază de reglementare a activității de întreprinzător, potrivit cărora normele materiale şi procedurale de inițiere, desfășurare și lichidare a afacerii, precum şi de control asupra afacerii, se stabilesc prin legi.  Este de menționat că, în conformitate cu prevederile art. 10 alin.(3) al Legii nr. 100/2017 cu privire la actele normative, prin Lege organică sunt stabilite limitele împuternicirilor Guvernului şi/sau ale autorităților administrației publice privind reglementarea activității de întreprinzător, iar conform art. 14 alin. (1) lit. a) Hotărârea Guvernului este un act care se adoptă de către Guvern pentru exercitarea atribuțiilor Guvernului şi pentru organizarea executării legilor.  În acest sens, Hotărârile Guvernului pe domeniul explozivilor cu destinație civilă urmează să pună în aplicare mecanismul de executare a legii, prevedere care este contrară, deoarece hotărârile existente nu execută și nu pun în aplicare careva legi naționale.  Reieșind din analiza situației actuale se identifică un risc în raport circulația, depozitarea și utilizarea explozivilor în principal, aspectele de siguranță publică și securitate națională, protecția mediului înconjurător și calitatea produselor:   1. Siguranța publică - manipularea, păstrarea, transportul și utilizarea necorespunzătoare a materialelor explozive de uz civil pot duce la accidente grave, cu posibile vătămări și decese ale oamenilor. 2. Securitatea națională - utilizarea ilegală a materialelor explozive de uz civil poate amenința securitatea națională, deoarece reglementările actuale nu previn accesul neautorizat și este dificil de asigurat o supraveghere adecvată. 3. Protecția mediului - materialele explozive pot avea un impact negativ asupra mediului, inclusiv poluarea solului și a apei, emisiile de substanțe periculoase și riscul de deteriorare a ecosistemelor, deoarece reglementările nu asigură o manipulare și eliminare responsabilă a acestor materiale pentru a proteja mediul înconjurător. 4. Calitatea materialelor explozive - utilizarea produselor de calitate scăzută sau potențial periculoase, din lipsa asigurării calității și siguranței materialelor explozive. 5. Depozitarea sigură - depozitarea pe termen lung a materialelor explozive poate ridica probleme, în special în cazul agenților economici care dețin o cantitate mai mare, iar fără dezvoltarea soluțiilor de stocare sigure și respectarea specificațiilor tehnice de siguranță, pot genera accidente cu urmări grave/deosebit de grave 6. Transportul în condiții de siguranță - materialele explozive trebuie transportate în condiții de siguranță, iar problema constă în asigurarea faptului că regulile de transport sunt respectate și că riscul de incidente în timpul transportului este minimizat. 7. Prevenirea sustragerilor și traficului ilicit - materialele explozive pot fi obiectul sustragerilor și traficului ilicit, ceea ce poate avea consecințe grave asupra siguranței publice și securității naționale. Monitorizarea și prevenirea acestor activități ilegale sunt importante. 8. Cooperare internațională - în contextul globalizării, este important să existe o cooperare internațională eficientă pentru a preveni utilizarea ilegală a materialelor explozive și pentru a asigura securitatea pe scară globală.   Elaborarea unui nou act normativ (Legea privind regimul materialelor explozive cu destinație civilă) se consideră judicioasă, întrucât va conduce la suplinirea vidului legislativ, va implementa aspirațiile europene și va asigura circulația în siguranță a materialelor explozive cu destinație civilă pe teritoriul țării, precum și folosirea acestora în strictă conformitate cu destinația lor specială.  Prin urmare, proiectul prevede reglementarea strictă a obligațiilor operatorilor economici de a introduce pe piață sau pentru utilizarea în scop propriu a materialelor explozive, care au fost proiectate și fabricate în conformitate cu cerințele esențiale de securitate, precum și măsurile care urmează a fi întreprinse în privința explozibilului care prezintă risc.  Din considerente de securitate, va contribui la stabilirea restricțiilor și interdicțiilor la folosirea, transportarea, păstrarea, depozitarea și înstrăinarea materialelor explozive de uz civil de către persoanele juridice licențiate și personalul atestat angajat la persoana juridică, iar cetățenii străini nu vor avea acces la efectuarea operațiunilor și lucrărilor cu exploziv pe teritoriul Republicii Moldova.  Reglementarea minuțioasă a clasificării materialelor explozive cu destinație civilă, cerințelor esențiale de securitate pe care trebuie să le întrunească acestea, etichetării corespunzătoare a materialelor explozive cu destinație civilă, obligațiilor operatorilor economici, va conduce la excluderea unor lacune care le întâmpină organele de supraveghere și control în domeniul explozivilor cu destinație civilă, precum și a unor impedimente cu care se confruntă agenții economici.  Se stabilesc grupele și diviziunile de materiale explozive care sunt permise în circuitul civil, conform recomandărilor Organizației Națiunilor Unite privind transportul produselor periculoase și care se încadrează în clasa 1 a acestor recomandări, precum şi condițiile de testare, preparare, încartuşare, depozitare, comercializare și utilizare a acestora.  Spațiile de depozitare și păstrare a materialelor explozive precum și condițiile la prepararea și încartușarea materialelor explozive, vor corespunde condițiilor stabilite de Guvern. Totodată, se specifică condițiile de transportare a materialelor explozive în conformitate cu Acordul european referitor la transportul rutier internațional al mărfurilor periculoase (ADR).  Se instituie posibilitatea comercializării sau transmiterii materialelor explozive de către agentul economic licențiat, în cazul în care acesta intenționează din anumite motive întemeiate să vândă sau să transmită materialele explozive.  Se prevăd proceduri de distrugere a materialelor explozive pentru produsele provenite din rateuri sau cele devenite inutilizabile sau care sunt confiscate în cazul în care fac obiectul unei achiziționări, utilizări sau trafic ilicit, precum și procedurile de ridicare și depozitare în cazul unor amenințări grave sau al unor atentate la siguranța publică ca urmare a deținerii sau utilizării ilicite a explozivilor.  De rând cu acestea se propune ca licența operațiunilor cu materiale explozive, după cum urmează: producerea, comercializarea, depozitarea, importul, exportul, reexportul, tranzitul materialelor explozive cu destinație civilă și/sau efectuarea lucrărilor cu acestea, să fie eliberată în continuare de Agenția Servicii Publice, însă cu respectarea propunerilor privind condițiile de licențiere a agenților economici pe domeniul explozivilor cu destinație civilă, lista documentelor necesare pentru obținerea și prelungirea licenței, precum și condițiile și temeiurile de suspendare temporară sau de retragere a licenței pentru operațiunile cu materiale explozive  Totodată, Inspectoratul Național pentru Supraveghere Tehnică va elibera în continuare permisul pentru obținerea și depozitarea materialelor explozive, va elibera certificatul de utilizator final, va verifica condițiile pe care trebuie să le întrunească spațiile de depozitare, producere şi încătușare a materialelor explozive, va efectua procedura de confirmare oficială a capacităților și a întrunirii condițiilor pentru acces la operațiunile cu materiale explozive, va efectua procedura de atestare a artificierilor pentru efectuarea lucrărilor cu materiale explozive cu destinație civilă, va verifica respectarea condițiilor de atestare a artificierilor, precum și condițiile de suspendare, anulare și retragere a carnetului de artificier, va întreprinde măsurile corespunzătoare, pentru asigurarea introducerii în circuitul civil a materialelor explozive numai în cazul în care nu pun în pericol sănătatea și securitatea persoanelor, pentru depozitarea acestora în modul corespunzător și utilizarea lor în scopul pentru care au fost produse.  Autoritatea abilitată cu atribuții de supraveghere a pieței va avea posibilitatea de aplicare a procedurii de confiscare a explozivului, dacă există suficiente probe care să ateste că explozivul respectiv face obiectul unei achiziționări, utilizări sau trafic ilicit.  În cazul unor amenințări grave sau al unor atentate la siguranța publică ca urmare a deținerii sau utilizării ilicite a explozivilor, Inspectoratul Național pentru Supraveghere Tehnică, cu suportul structurii de specialitate a Poliției, poate lua toate măsurile necesare referitoare la ridicarea, transportare și depozitarea explozivilor pentru a preveni astfel de situații de deținere sau utilizare ilicită, precum și introducerea sau punerea la dispoziției pe piață a unor materiale explozive neconforme.  Autoritatea centrală de specialitate abilitată în domeniul securității industriale va notifica autoritățile abilitate în domeniu a statelor străine și organizațiilor internaționale relevante privind transferul de materiale explozive cu destinație civilă efectuat de pe teritoriul Republicii Moldova către acestea.  Autoritatea de specialitate abilitată în domeniul securității și sănătății în muncă va îndeplini funcții de exercitare a inspecției de stat asupra respectării actelor normative în domeniul muncii la efectuarea operațiunilor cu materiale explozive  Autoritatea de specialitate abilitată în domeniul protecției mediului va îndeplini funcții de exercitare a controlului de stat asupra respectării actelor normative în domeniul protecției mediului ambiant la efectuarea operațiunilor cu materiale explozive.  Pe cale de consecință, pentru a asigura compatibilitatea legislației naționale cu acquis-ul comunitar în domeniul explozivilor cu destinație civilă, a fost necesară elaborarea prezentului proiect de lege, care transpune în legislația națională Directiva europeană 2014/28/UE. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Intervenția rezultă din necesitatea îndeplinirii angajamentelor asumate de Republica Moldova în baza Acordului de Asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, precum și îndeplinirea măsurilor prioritare pentru ridicarea nivelului de pregătire pentru aderarea la Uniunea Europeană și aliniere la legislația Uniunii Europene, asigurării implementării integrale, calitative și în termen a recomandărilor formulate de Comisia Europeană, pentru implementarea Agendei de Asociere Republica Moldova – Uniunea Europeană în perioada 2021-2027.  Proiectul are drept scop armonizarea legislației naționale cu Directiva 2014/28/UE a Parlamentului European şi a Consiliului, *privind armonizarea legislației statelor membre referitoare la punerea la dispoziție pe* *piață și controlul explozivilor de uz civil (reformare).*  Prin urmare, a fost elaborat tabelul de concordanță a proiectului de lege privind regimul materialelor explozive cu destinație civilă cu Directiva 2014/28/UE a Parlamentului European şi a Consiliului, *privind armonizarea legislației statelor membre referitoare la punerea la dispoziție pe* *piață și controlul explozivilor de uz civil (reformare)*, care va fi transmis pentru examinare și expertizare Centrului de Armonizare a Legislației a Cancelariei de Stat. |
| **4. Principalele prevederi ale proiectului şi evidențierea elementelor noi** |
| Proiectul prenotateste rezultatul unui proces amplu de revizuire și optimizare a procesului de efectuare a operațiunilor cu materiale explozive: de procurare, importare, transportare, depozitare, preparare și folosire a materialelor explozive cu destinație civilă, în special a condițiilor de utilizare a acestora.  În context, se relevă că proiectul prevede:   * domeniul de reglementare a proiectului de lege; * noțiunile și termenii utilizați pe domeniul explozivilor de uz civil; * delimitarea competențelor organelor de reglementare, supraveghere și control a pieței în ceea ce privește materialele explozive cu destinație civilă. * restricțiile și interdicțiile la folosirea, transportarea, păstrarea, depozitarea și înstrăinarea materialelor explozive de uz civil; * clasificarea materialelor explozive cu destinație civilă, conform recomandărilor Organizației Națiunilor Unite privind transportul produselor periculoase și care se încadrează în clasa 1 a acestor recomandări; * etichetarea corespunzătoare a materialelor explozive; * obligațiile operatorilor economici de a introduce pe piață sau pentru utilizarea în scop propriu a materialelor explozive, care au fost proiectate și fabricate în conformitate cu cerințele esențiale de securitate, precum și măsurile care urmează a fi întreprinse în privința explozibilului care prezintă risc; * confirmarea oficială a capacităților și a întrunirii condițiilor pentru acces la operațiunile cu materiale explozive; * stabilirea condițiilor de transportare, depozitare, producere şi încătușare a materialelor explozive; * stabilirea condițiilor de licențiere a agenților economici pe domeniul explozivilor cu destinație civilă, lista documentelor necesare pentru obținerea și prelungirea licenței, condițiilor și temeiurile de suspendare temporară sau de retragere a licenței pentru operațiunile cu materiale explozive; * posibilitatea comercializării sau transmiterii materialelor explozive de către agentul economic licențiat; * procedurii de distrugere a materialelor explozive pentru produsele provenite din rateuri sau cele devenite inutilizabile sau care sunt confiscate în cazul în care fac obiectul unei achiziționări, utilizări sau trafic ilicit, precum și procedurile de ridicare și depozitare în cazul unor amenințări grave sau al unor atentate la siguranța publică ca urmare a deținerii sau utilizării ilicite a explozivilor; * autorizarea operațiunilor cu materiale explozive; * condițiile pe care trebuie să le întrunească persoanele care solicită confirmarea accesului la operațiuni cu explozivi; * stabilirea reglementărilor privind atestarea artificierilor pentru efectuarea lucrărilor cu materiale explozive cu destinație civilă; * conformitatea materialelor explozive cu destinație civilă; * controlul privind respectarea regimului materialele explozive cu destinație civilă.   Proiectul stabilește dispozițiile finale privind intrarea în vigoare a legii peste 6 luni de la data publicării în Monitorul Oficial al Republicii Moldova. De asemenea, Guvernul, în termen de 6 luni de la data publicării prezentei legi:  a) va prezenta propuneri Parlamentului privind aducerea legislației în vigoare în concordanță cu prezenta lege;  b) va aduce actele sale normative în concordanță cu prezenta lege;  c) va elabora și va adopta actele normative necesare pentru implementarea prezentei legi.  Totodată, au fost stabilite dispozițiile tranzitorii cu privire la licența eliberată până la intrarea în vigoare a legii, care se va considera valabilă până la expirarea termenului de valabilitate a licenței. Operatorii economici care activează în domeniul explozivilor, în termen de 6 luni de la data intrării în vigoare, vor întreprinde măsurile necesare pentru executarea prevederilor legii.  La fel, proiectul legii conține anexa nr. 1 care stabilește clasificarea materialelor explozive după diviziuni și grupe de materiale explozive, iar anexa nr. 2 prevede cerințele esențiale de securitate pe care trebuie să le întrunească materialele explozive. |
| **5. Fundamentarea economico - financiară** |
| Implementarea acestui proiect nu necesită alocarea unor resurse financiare suplimentare de la bugetul de stat, realizarea acestuia se va efectua din bugetul instituțiilor responsabile în limita resurselor disponibile.  Proiectul nu conține prevederi, care ar avea efecte negative asupra economiei Republicii Moldova.  La implementarea proiectului, nu este necesară instituirea unor noi structuri, angajarea personalului adițional, respectiv nu vor fi necesare careva cheltuieli din bugetul de stat. |
| **6. Modul de încorporare a actului în cadrul normativ în vigoare** |
| Proiectul legii privind regimul materialelor explozive cu destinație civilăeste un act normativ nou. Pentru asigurarea implementării prevederilor prezentului proiect va fi necesara modificarea actelor normative care reglementează aspecte vizate de prezentul proiect de lege.  După adoptarea proiectului de lege, va fi inițiată procedura de modificare a Hotărârii Guvernului nr. 1324/2016 *pentru aprobarea Reglementării tehnice privind cerințele esențiale de securitate ale explozivilor de uz civil, punerea la dispoziție pe piață și controlul explozivilor de uz civil* și Hotărârii Guvernului nr. 1236/2016 *pentru aprobarea Reglementării tehnice privind instituirea unui sistem de identificare și trasabilitate a explozivilor de uz civil*, precum și aprobarea actelor departamentale ale instituțiilor și autorităților cu competențe pe domeniu.  Urmează a fi inițiată procedura de modificare și armonizare a Legii nr. 235/2011 privind activitățile de acreditare și de evaluare a conformității, în conformitate cu prevederile capitolului 4 și 5 a Directivei 2014/28/UE a Parlamentului European și a Consiliului, *privind armonizarea legislației statelor membre referitoare la punerea la dispoziție pe* *piață și controlul explozivilor de uz civil (reformare).* |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional şi Regulamentului cu privire la procedurile de consultare publică cu societatea civilă în procesul decizional, aprobat prin Hotărârea Guvernului nr. 967/2016, proiectul urmează a fi plasat pe pagina web oficială a Ministerului Afacerilor Interne (https: //www.mai.gov.md), la compartimentul „Transparența”, rubrica „Consultări publice”, precum și pe platforma guvernamentală https: //particip.gov.md.  La 20 februarie 2023, anunțul privind elaborarea proiectului hotărârii Guvernului cu privire la aprobarea proiectului de lege privind regimul materialelor explozive cu destinație civilă fost plasat pe pagina web oficială a Ministerului Afacerilor Interne (https: //www.mai.gov.md), la compartimentul „Transparența”, rubrica „Consultări publice/Inițierea elaborării actelor normative” și pe platforma guvernamentală www. particip.gov.md, fiind expusă argumentarea necesității de a adopta acest act normativ și termenul-limită, locul şi modalitatea în care părțile interesate pot prezenta sau expedia recomandări.  La 30 august 2023 anunțul privind inițierea procesului de elaborare a Analizei Impactului de Reglementare (AIR) la proiectului hotărârii de Guvern cu privire la aprobarea proiectului de lege privind regimul materialelor explozive cu destinație civilă fost plasat pe pagina web oficială a Ministerului Afacerilor Interne (https: //www.mai.gov.md), la compartimentul „Transparența”, rubrica „Consultări publice/Inițierea elaborării actelor normative” și pe platforma guvernamentală www. particip.gov.md, fiind expusă argumentarea necesității de a adopta acest act normativ și termenul-limită, locul şi modalitatea în care părțile interesate pot prezenta sau expedia recomandări.  Prin demersul MAI nr. 37/1745 din 14 aprilie 2023, în adresa Inspectoratului Național pentru Supraveghere Tehnică, organizațiilor comerciale cu activități în domeniul explozivilor cu destinație civilă, au fost remise pentru consultare proiectele actelor elaborate și solicitată expunerea pe marginea acestora, cu înaintarea recomandărilor, obiecțiilor și completărilor motivate, care să contribuie la definitivarea proiectului și transmiterea acestuia pentru consultare publică și avizare către autoritățile competente.  La 28.04.2023 a fost desfășurată ședința ședință comună cu reprezentanții autorității administrative abilitată în domeniul securității industriale și organizațiilor comerciale cu activități în domeniul explozivilor cu destinație civilă, în scopul consultării proiectului de lege privind regimul materialelor explozive cu destinație civilă și proiectului Analizei impactului de reglementare la proiectul de lege.  În final, participanții la ședință au concluzionat asupra importanței scopului propus menționând că, lipsa reglementărilor privind măsurile de retragere din circuit și distrugere a materialelor explozive cu destinație civilă neconforme, interzise, modificate, cu termen de valabilitate expirat, deteriorate sau care nu corespund cerințelor esențiale de securitate, va genera efecte privind sporirea incidentelor cu utilizarea și folosirea acestora.  La 24.05.2023 în cadrul proiectului de asistență externă, în baza Memorandumului de Înțelegere dintre Ministerul Afacerilor Interne și Institutul Interregional de Cercetare a Criminalității și Justiției al Organizației Națiunilor Unite (UNICRI), a fost desfășurată ședința de lucru cu reprezentantul (UNICRI), cu referire la necesitatea implicării expertului străin pe domeniul reglementării regimului juridic al explozivului din circuitul civil, în scopul definitivării Analizei impactului de reglementare și a proiectului de lege.  Astfel, în perioada 27 – 29 iunie 2023, în Republica Moldova, a fost desfășurată misiunea UNICRI și a expertului străin, consultant pentru a sprijini procesul de reformare a legislației in domeniul dispozitivelor explozive de uz civil, cu experiență vastă pe acest domeniu, care a avut diverse colaborări internaționale, inclusiv cu ONU și EUROPOL, oferind expertiză în probleme legate de domeniile EOD/IEDD/CBRN.  În cadrul misiunii au fost desfășurate activitățile privind consultarea factorilor interesați cu atribuții pe domeniul explozivilor cu destinație civilă, din cadrul: Inspectoratului General al Poliției, Serviciului Vamal, Inspectoratului Național pentru Supraveghere Tehnică, Ministerului Mediului, Agenției Servicii Publice, Centrului Național de Acreditare – MOLDAC, Agenției Națională Transport Auto, Ministerului Apărării, Serviciului de Informații și Securitate, Serviciului Prevenirea și Combaterea Spălării Banilor.  Prin urmare, în perioada lunilor iulie – septembrie 2023, de către reprezentantul și expertul UNICRI, au fost desfășurate sesiuni online privind asistența tehnică în procesul de elaborare a proiectului de lege și proiectului Analizei impactului de reglementare, iar recomandările acestora au stat la baza definitivării proiectelor actelor menționate supra.  Proiectul de lege și Analiza impactului de reglementare urmează a fi consultate cu grupurile de interese de bază:   * *autoritățile de reglementare:* Ministerul Infrastructurii și Dezvoltării Regionale, Ministerul Dezvoltării Economice, Ministerul Apărării, Ministerul Mediului, Ministerul Educației și Cercetării, Ministerul Justiției, Ministerul Finanțelor. * *autoritățile de control și supraveghere a pieței:* Inspectoratul Național pentru Supraveghere Tehnică, Agenția Servicii Publice, Agenția Națională Transport Auto, Serviciul de Informații și Securitate, Serviciul Vamal,Serviciul Fiscal de Stat,Centrul Național de Acreditare *– MOLDAC*. * Grupul de lucru al Comisiei de stat pentru reglementarea activității de întreprinzător, Centrul de Armonizare a Legislației. |
| **8. Constatările expertizei anticorupție** |
| În temeiul art. 34 şi 35 din Legea nr. 100/2017 cu privire la actele normative, proiectul urmează a fi supus expertizei anticorupție, care va fi efectuată de către Centrul Național Anticorupție. |
| **9. Constatările expertizei de compatibilitate** |
| În temeiul art. 36 din Legea nr. 100/2017 cu privire la actele normative, proiectul nominalizat urmează a fi supus expertizei de compatibilitate de către Centrul de Armonizare a Legislației a Cancelariei de Stat. |
| **10. Constatările expertizei juridice** |
| În temeiul art. 34 şi 37 din Legea nr. 100/2017 cu privire la actele normative, proiectul urmează a fi supus expertizei juridice, care va fi efectuată de către Ministerul Justiției. |
| **11. Constatările altor expertize** |
| În conformitate cu prevederile pct.11 subpct. 21 lit. b) din Metodologia de analiză a impactului în procesul de fundamentare a proiectelor de acte normative, aprobată prin Hotărârea Guvernului nr.23/2019, Analiza impactului de reglementare urmează va fi examinată de către Grupul de lucru al Comisiei de stat pentru reglementarea activității de întreprinzător.  Prin demersul MAI nr. 38/4435 din 02.10.2023, proiectul Analizei impactului de reglementare a fost prezentat spre expertizare în adresa Grupul de lucru al Comisiei de stat pentru reglementarea activității de întreprinzător.  La 10.10.2023, proiectul Analizei impactului de reglementare la proiectul de lege privind regimul materialelor explozive a fost examinat în cadrul ședinței Grupului de lucru al Comisiei de stat pentru reglementarea activității de întreprinzător, fiind susținut condiționat cu votul membrilor Grupului de lucru.  Proiectul nu cade sub incidența altor expertize, în condițiile Legii nr. 100/2017 cu privire la actele normative. |

**Secretar general adjunct**

**al ministerului Vladislav COJUHARI**